**Υπέροχο ταξίδι ομορφιάς με την «Οικογένεια του 500»**

*Προωθητική συνέργεια Fiat 500 και Hondos Center*

Το αξεπέραστο ιταλικό στιλ και ο μοναδικός σχεδιασμός της «Οικογένειας του 500» έρχονται ακόμη πιο κοντά με το χώρο της ομορφιάς. Την αφορμή για αυτό δίνει η συνεργασία μεταξύ της FCA Greece και του δικτύου καταστημάτων Hondos Center στο πλαίσιο μιας μοναδικής προωθητικής ενέργειας με διάρκεια μέχρι τις 31.12.2015.

Η συγκεκριμένη ενέργεια αφορά στο σύνολο των μοντέλων της «Οικογένειας του 500», δηλαδή τα Fiat 500, 500X και 500L, και έχει ξεκινήσει ήδη στο σύνολο των 72 καταστημάτων Hondos Center.

**Σε κάθε αγορά με αξία μεγαλύτερη των 100€ από τα καταστήματα Hondos**, ο πελάτης λαμβάνει αυτόματα από το ταμείο το ειδικό κουπόνι της ενέργειας.

Με τη συμπλήρωση των στοιχείων του και κρατώντας το σχετικό απόκομμα, **ο πελάτης του Hondos δικαιούται αυτόματα έκπτωση 500€ στην παραγγελία οποιουδήποτε μοντέλου της «Οικογένειας του 500» σε όλους τους Επίσημους Διανομείς Fiat**.

Το όφελος των 500€ είναι επιπλέον των όποιων προωθητικών ενεργειών είναι σε ισχύ κατά την ημερομηνία παραγγελίας αυτοκινήτου για κάθε νέο πελάτη, έως τα τέλη του έτους.

Η ενέργεια επικοινωνείται μέσω διαφημιστικού και POP υλικού εντός των καταστημάτων, ενώ παράλληλα υλοποιείται κυκλικό πρόγραμμα τοποθέτησης αυτοκινήτων στα καταστήματα του **«Ηondos Center» σε Γλυφάδα, Κολωνάκι, Ν. Ερυθραία, Αγ. Παρασκευή και Μαρούσι**.

Αθήνα,

17/11/2015

ΔΕ/4306